कबड्डी - विकिपीडिया

# कबड्डी

### विकिपीडिया, एक मुक्त ज्ञानकोष से

कबड्डी एक सामूहिक खेल, है जो मुख्य रूप से भारत मे खेली जाती है। कबड्डी नाम का प्रयोग प्राय: उत्तर भारत में किया जाता है, इस खेल को दक्षिण में चेदीगुडु और पूरब में हु तू तू के नाम से भी जानते हैं. यह खेल भारत के पड़ोसी देशों नेपाल, बांग्लादेश, श्रीलंका, और पाकिस्तान में भी उतना ही लोकप्रिय है।

## [बदलें] परिचय

कबड्डी में दो दल होते हैं और दोनों दलों मे बारह-बारह खिलाड़ी होते हैं। खेल बीस-बीस मिनट की दो पालियों में होता है जिसमें पाँच मिनट का अंतराल विश्राम के लिये निर्धारित होता है जिसके बाद दोनों दलों के खिलाड़ी अपना क्षेत्र बदलते हैं। खेलने का कोर्ट 12.5 मीटर x 10 मीटर का होता है जो आधे आधे में बँटा होता है।

आक्रमण करने वाले दल का एक खिलाड़ी दूसरे दल के कोर्ट में "कबड्डी-कबड्डी" बोलता हुआ घुसता है और साँसे ख्त्म होने से पहले अपने कोर्ट में वापस आने की कोशिश करता है। इस बीच वह विपक्षी दल के ज्यादा से ज्यादा सदस्यों को अपने शरीर के किसी हिस्से से छूने की कोशिश करता है। अगर वह सफलतापूर्वक बिना अपनी साँस तोड़े अपने कोर्ट में वापस आ जाता है तो विपक्षी दलों के जितने खिलाड़ियों को उसने छुआ होता है वे मृत समझे जाते हैं। वहीं दूसरी तरफ यदी आक्रमणकारी को विपक्षी दल के सदस्य घेर कर अपने कोर्ट में ही तबतक रखने में सफल होते हैं जब तक उसकी साँसे खत्म न हो जाए तो आक्रमणकारी मृत समझा जाता है।

इस तरह से हर दल का खिलाड़ी बारी बारी से क्रम बदलते रहते हैं, और अंत में जिसके दल में सब्से ज्यादा सदस्य बचे रह जाते हैं उस दल को विजेता घोषित कर दिया जाता है।

मैचों का आयोजन उम्र और वजन के आधार पर किया जाता है, परंतु आजकल महिलाओं की भी काफी भागेदारी हो रही है ।

पूरे मैच की निगराणी सात लोग करते हैं: एक रेफ़री, दो अंपायर, दो लाइंसमैन, एक टाइम कीपर और एक स्कोर कीपर.

पिछले तीन एशियाइ खेल में भी कबड्डी को शामिल करने से जापान और कोरिया जैसे देशों में भी कबड्डी की लोकप्रियता बढी है।

ये लेख अपनी प्रारम्भिक अवस्था में है, यानि कि एक आधार है। आप इसे बढाकर विकिपीडिया की मदद कर सकते है।

"http://hi.wikipedia.org../../../%E0%A4%95/%E0%A4%AC/%E0%A4%A1/%E0%A4%95%E0%A4%AC%E0%A4%A1%E0%A5%8D%E0%A4%A1%E0%A5%80.html" से लिया गया

श्रेणी: आधार

##### Views

- लेख
- संवाद
- Current revision

##### योगदान

- विकिपीडिया के बारे में
- सहायता
- नये पन्ने
- दान

##### खोजें

##### अन्य भाषायें

- العربية
- বাংলা
- Deutsch
- English
- Español
- Gàidhlig
- 日本語
- 한국어
- Svenska
- தமிழ்